Die Kerkblad het met innige leedwese verneem van die afsterwe van twee van ons afgetrede predikante, ds. Van Staden Roos en ds. Wille Venter. Elkeen van hulle het op sy eie unieke wyse die kerk van die Here en sy koninkryk gedien. Ons eer hulle nagedagtenis en roep hulle geseënde werk in dankbare herinnering. Ons hoop om binnekort oor elkeen van hulle 'n huldeblyk in Die Kerkblad te publiseer. Graag wil ons die bedroefde families aan die Here opdra en hulle van ons voorbidding verseker. Mag Hy, die goeie God, julle almal deur sy Gees versterk en vertroos.
Ons dank die HERE! Ons bring hulde. Want om spreekwoordelik die hand vas te hou van 'n dowe kind, 'n blinde kind, 'n hardhorende, 'n serebraalgestremde óf 'n kind wat aan epilepsie ly, asook diegene met 'n ernstige leerprobleem bly 'n ongelooflike ervaring. Buitengewone onderwys vir die ekstra spesiale kind is en bly die fokus van die Instituut.
Die kerk in Wonga Park, Melbourne, Australië
Melbourne is seker onder die top vyf mooiste stede in die wêreld. Saam met twee ander het dit onlangs weer die toekenning ontvang vir "The most livable city in the world". Soos alle groot wêreldstede is ook Melbourne baie sekulêr en net sowat 3% van die samelewing is praktiserende Christene. Tog het die Koning van die kerk ook in hierdie stad sy invloed en heerskappy laat geld. Die Christian Reformed Churches of Australia het 15 kerke onder die ressort van twee klasses in die breër Melbourne-omgewing.
Brooklyn reik uit na Swaziland - April 2004
Op 'n Maandagoggend, terwyl ander mense werk, kinders vakansie hou, studente rus en bejaardes tee drink ... is daar 'n groep studente en jong werkendes saam met twee dominee's op 'n uitreik Swaziland toe. Dit was 'n gewone groep mense wat geroep was om 'n besonderse rol te gaan vervul. By die El Shaddai-sendingstasie, naby Pigg's Peak, is ons hartlik verwelkom deur Mark en Sue, wat die "pleegouers" is van 30 weeskindertjies.
Source: Die Kerkblad 107, pp 49 –51 (2004)
Daar is 'n mens in elke voël ... die laaste woord
'n Jeugvriend van my, wyle Manie Malan (ek en sy suster Annatjie was ook in dieselfde klas op skool) het 'n besondere fyn oog gehad vir voëls. Ons het altyd probeer om die "karakter" van elke voël in Afrikaans raak te vat. Die vraag was altyd: Wat verraai elke voël se verskyning? Wat sê die voël se manier van doen in verband met sy "persoonlikheid" (pervoël- likheid klink nie reg nie).